text: Sus og Dus fik næsten klappet hele pelsen af
  21 december 2015 kl. 17.44
  Julemanden rensdyr er meget populære her op til jul. I dag var de på besøg i Middelfart, hvor både store og små fik klappet pels.
  Julemandens helt store dag nærmer sig med hastige skridt, og derfor er rensdyrene lige nu i gang med at finde gode landingssteder til juleaften.
  Sammen med nisserne Brian og Sofia undersøgte rensdyrene Sus og Dus i dag gågaden i Middelfart.
  TV SYD tog turen til Fyn, fordi vi har hørt rygter om, at rensdyrene de kommer fra Vejen og hvert år bliver lejet ud til jul.
  Men det blev på det bestemteste afvist af nisserne Brian og Sofia, der slår fast, at de alle kommer fra Grønland og sådan er det.
  